KOMISIJAS REGULA (EK) Nr. 318/2009

(2009. gada 17. aprīlis),

ar ko groza Regulu (EK) Nr. 1914/2006, ar kuru paredz sīki izstrādātus noteikumus par to, kā piemērot Padomes Regulu (EK) Nr. 1405/2006, ar ko nosaka īpašus pasākumus lauksaimniecībā par labu Egejas jūras nelielajām salām

EIROPAS KOPIENU KOMISIJA,

ņemot vērā Eiropas Kopienas dibināšanas līgumu,

ņemot vērā Padomes 2006. gada 18. septembra Regulu (EK) Nr. 1405/2006, ar ko nosaka īpašus pasākumus lauksaimniecībā par labu Egejas jūras nelielajām salām un ar ko groza Regulu (EK) Nr. 1782/2003 (1), un jo īpaši tās 14. pantu,

tā kā:

Ņemot vērā pieredzi, kas gūta, piemērojot Komisijas Regulas (EK) Nr. 1914/2006 (2) 34. pantu, ir lietderīgi precizēt šajā pantā paredzētās programmas grozījuma procedūras. Lai nepieļautu kavējumus apstiprinājuma lēmumu pieņemšanā, ir lietderīgi pārcelt uz agrāku laiku galīgo termiņu, kurā jāiesniedz ikgadējie programmas grozījuma pieprasījumi. Ņemot vērā budžeta noteikumus, apstiprinātie grozījumi ir jāpiemēro no tā gada 1. janvāra, kas ir pēc attiecīgā grozījuma pieprasījuma iesniegšanas. Turklāt ir sīkāk jāprecizē daži noteikumi attiecībā uz nelieliem grozījumiem, kurus Komisijai paziņo tikai informācijas nolūkā.

IR PIEŅĒMUSI ŠO REGULU.

1. pants

Regulas (EK) Nr. 1914/2006 34. pantu aizstāj ar šādu tekstu:

“34. pants

Grozījums programmā

1. Grozījumus programmā, kas apstiprināta saskaņā ar Regulas (EK) Nr. 1405/2006 13. panta 2. punkta noteikumiem, iesniedz Komisijai apstiprināšanai un pienācīgi pamato, precizējot šādus jautājumus:

a) programmas grozījuma iemesli un iespējamās grūtības programmas izpildē, kuras pamato minēto grozījumu;

b) paredzamie grozījuma rezultāti;

c) ietekme uz finansējumu un saistību pārbaudi.

Izņemot nepārvaramas varas gadījumus vai ārkārtas apstākļus, Grieķija iesniedz programmas grozījuma pieprasījumus reizi kalendārajā gadā par katru programmu atsevišķi. Komisijai šie grozījuma pieprasījumi jāsaņem katru gadu vēlākais 1. augustā.

Ja Komisija neceļ iebildumus, Grieķija piemēro šos grozījumus no tā gada 1. janvāra, kas ir pēc attiecīgā grozījuma pieprasījuma iesniegšanas.

Grozījuma paātrinātā stāšanās spēkā ir iespējama tad, ja Komisija pirms trešajā daļā minētā datuma rakstiski informē Grieķiju, ka paziņotais grozījums atbilst Kopienas tiesību aktiem.

Ja paziņotais grozījums neatbilst Kopienas tiesību aktiem, Komisija dara to zināmu Grieķijai, turklāt pats grozījums nav piemērojams, līdz kamēr Komisija saņem grozījumu, kuru varētu atzīt par atbilstīgu.

2. Atkāpjoties no 1. punkta, Komisija izvērtē Grieķijas pieprasījumus un lemj par to apstiprināšanu vēlākais četru mēnešu laikā pēc to iesniegšanas saskaņā ar Regulas (EK) Nr. 1405/2006 13. panta 2. punktā minēto procedūru gadījumos, kad grozījumu mērķis ir šāds:

a) programmā iekļaut jaunus pasākumus, darbības, produktus vai atbalsta shēmas un

b) katram spēkā esošajam pasākumam, darbībai, produktam vai atbalsta shēmai jau apstiprināto atbalsta vienības līmeni palielināt vairāk nekā par 50 % salīdzinājumā ar summu, kas bijusi spēkā grozījuma pieprasījuma iesniegšanas dienā.

Šādi apstiprinātos grozījumus piemēro no tā gada 1. janvāra, kas ir pēc šo grozījumu paziņošanas gada.

3. Grieķija var izdarīt turpmāk uzskaitītos grozījumus, nepiemērojot 1. punktā noteikto procedūru, ja vien šie grozījumi ir paziņoti Komisijai:

a) attiecībā uz piegāžu bilanču prognozēm – grozījumi tādu produktu daudzumos, kuri varētu tikt iekļauti piegādes shēmā, un attiecīgi katram produktu klāstam piešķirtā atbalsta kopsummā;

b) attiecībā uz atbalstu vietējai ražošanai – grozījumi (20 % robežās) finansiālajā atbalstā, ko piešķir par katru pasākumu; un

c) grozījumi, kuri izriet no grozījumiem, kas izdarīti Padomes Regulā (EEK) Nr. 2658/87 (3) uzskaitītajos kodos un nosaukumos, un kuru mērķis ir identificēt produktus, uz kuriem attiecas atbalsts; šie grozījumi nedrīkst ietvert izmaiņas pašos produktos.

Pirmajā daļā minētie grozījumi stājas spēkā dienā, kurā Komisija tos saņem. Grozījumi ir pienācīgi jāpaskaidro un jāpamato, turklāt tos var ieviest tikai vienreiz gadā, izņemot šādus gadījumus:

a) nepārvaramas varas gadījumi vai ārkārtas apstākļi;

b) grozījums tādu produktu daudzumos, kuri iekļauti piegādes shēmā;

c) grozījums statistikas nomenklatūrā un kopējā muitas tarifa kodos saskaņā ar Regulu (EEK) Nr. 2658/87;